cyanic-selkie/wikianc huggingface dataset:
Արաքս
Սնում և հորդացում
Արաքսի սնումը խառն է, հորդացումը՝ մարտից հունիս, առավելագույնը՝ մայիսին։ Առաջին հորդացումը՝ մարտ–ապրիլ, կապված է ցածրադիր վայրերի ձնհալքի և գարնանային անձրևների հետ, երկրորդը (ավելի բուռն)՝ մայիս–հունիս, լեռների ձնհալքի հետ։ Ամենացածր մակարդակները լինում են հուլիս–օգոստոսին և ձմռանը։ Երրորդ թույլ հորդացումը աշնանային անձրևներից է։ Հորդացման ժամանակ Արաքսը մեծ ավերածություններ է առաջացնում, հատկապես Արարատյան, Միլիի ու Մուդանի դաշտերում։ Հայտնի է Արաքսի 1896 թվականի հորդացումը, երբ գետը, Մուղանի դաշտում ճեղքելով իր նստվածքները, փոխեց հունը և ջրերի մեծ մասն ուղղեց նոր հունով՝ Նոր Արաքսով, ողողելով մոտ 180 հազար հա, առաջացրեց Աղ–Չալա (երկարությունը՝ 28 կմ, լայնությունը՝ 21 կմ) և Մահմուդ–Չալա լճերը։ Այժմ Նոր Արաքսը արհեստականորեն փակված է, նրա մեջ ջուր բաց է թողնվում միայն անհրաժեշտության դեպքում։ Հորդացումների ժամանակ Արաքսը միջին և ստորին հոսանքներում հաճախակի փոխում է իր հունը՝ միշտ շարժվելով դեպի հարավ ։
Արաքսի ուղին
Արաքսը իր ծայր վերին հոսանքի շրջանում հոսում է գահավիժումներով և աղմկալից։ Նա շատ ավելի արագահոս է դառնում, երբ կտրում է Հայկական Պար լեռնաշղթան ու մտնում Բասենի դաշտը։ Այստեղ նրան է միանում Մուրց (Հասան-կալա) գետը, որից հետո նա անցնում է Կաղզվանի անձուկ ձորերով և, նոր վտակներ ընդունելով, աստիճանաբար հորդանում է ու դառնում է ջրառատ գետ, որը մեծ աղմուկով մտնում է Արարատյան դաշտ։ Այստեղ Արաքսը հոսում է դանդաղ, սակայն Նախիջևանի մոտ անցնում է զառիվեր, տեղ-տեղ ոլորապտույտ ափերով։ Այստեղ նրա ձախակողմյան ափը սկսում է նկատելիորեն բարձրանալ՝ աստիճանաբար դեպի նրա հունն իջնող լեռնաբլուրների շնորհիվ։
Ջուլֆայի մոտ Արաքսը մտնում է խոր և նեղ կիրճ, այնուհետև կարճ տարածության վրա կրկին դուրս է գալիս հարթավայր, բայց Օրդուբադից մի փոքր ներքև երկու կողմերից գետին են մոտենում առանձին լեռնաբազուկներ, գետի հունն աստիճանաբար նեղանում է, առաջանում են սահանքներ։ Մեղրիի մոտ գետին են մոտենում Զանգեզուրի և Ղարադաղի լեռները, որոնք տեղ-տեղ ուղղակի կախված են գետահունի վրա։ Սեղմված այդ լեռներով, Արաքսը հոսում է Մեղրիի հայտնի երկար ու խոր կիրճերով։ Այստեղ Արաքսի ջրերը խելահեղ արագությամբ զարնվում են ափամերձ ժայռերին, փրփրում և սրընթաց վազում առաջ՝ մինչև Բարգուշատ և Հագարի գետերի խառնուրդը։
Արաքսի ստորին հոսանքն անցնում է Մերձկասպյան դաշտավայրով, որտեղ նա միանում է Կուրին և թափվում Կասպից ծով։ Գետը տարեկան դեպի Կասպից ծով է տանում 3 միլիարդ խմ ջուր։
Արաքսի կամուրջներ
Արաքսի վրա շատ կամուրջներ են եղել։ Դրանցից ամենանշանավորները հինգն էին, որոնք եղել են Բասենում, Երվանդակերտում, Արտաշատում, Նախիջևանում և Ջուղայում։ Արտաշատի կամուրջը կոչվել է «Տափերական»։ Այս կամրջից է սկսվել Արտաշատ-Տիգրանակերտ արքայական պողոտան։ Նշանավոր է եղել նաև Ջուղայի կամուրջը, որի շինությունն ավանդությունը վերագրում է Ալեքսանդր Մակեդոնացուն։ 1605 թվականին շահ Աբբաս I-ի հրամանով այս կամուրջն ավերվեց, որպեսզի հայերը մոռանան տունդարձի ճամփան, և թուրքերը չկարողանան այդ կամրջով ներխուժել Պարսկաստան։
Պատմական կամուրջներից այսօր մնացել է միայն մեկը՝ Բասեն գավառի Բ. Հոբբի կամուրջը։ Կամուրջների անհետացումը պայմանավորված է Արաքսի հունի հաճախակի փոփոխություններով՝ Մովսես Խորենացու վկայությամբ, գետը ժամանակին հոսել է հայկական հինավուրց մայրաքաղաքների Արմավիրի, Արտաշատի և Վաղարշապատի մոտով, բայց հետագայում հեռացել է այդ քաղաքներից, ինչի արդյունքում կամուրջները կործանվել են։ Պատահական չէ, որ հռոմեացի բանաստեղծ (մ.թ.ա. 1-ին դար) Միտիլիոս (Վիտիլիոս) Արաքսն անվանում է կամուրջընկեց, իսկ հռոմեացի բանաստեղծ Ալբիոս Տիբուլլոսը (մ.թ.ա. 54 - 19 թթ.) գետն անվանել է «Կամուրջներ չհանդուրժող Արաքս»։ Ուշ միջնադարում այստեղ կառուցվել են Խոդա Աֆարինի կամուրջները։
Հոկտեմբերյանի ջրանցք
Տակավին VII դարից գոյություն է ունեցել ներկայիս Հոկտեմբերյանի ջրանցքը։ 1870 թվականին ռուսական կառավարությունը հատուկ պայմանագրով Արաքսի մի հատվածը (Արարատյան դաշտում) 65-ամյա ժամկետով հանձնեց հայազգի գեներալ–մայոր Կախանովին։ 1874 թվականին Կախանովը գործարկեց մի ջրանցք, որը ոռոգելի դարձրեց մի քանի տասնյակ հա տարածություն ։
Օգտագործում
Շատ հնուց Արաքսի ջրերը բարեբեր են դարձրել նրա ափերը։ Արևելյան Հայաստանի՝ Ռուսաստանին միանալուց հետո Ռուսական կայսրությունը քայլեր է արել Արաքսի ջրերն արդյունավետ օգտագործելու համար։ 1848 թվականին «Վոլգա» անունով ռուսական ջերմանավը, որն ուներ 40 ձիաուժ, առաջին անգամ մտավ Արաքսը՝ գետի նավարկելիությունն ստուգելու նպատակով։ Այդ առաջին փորձը ձախողվեց և այնուհետև չկրկնվեց։ 1870 թվականին ռուսական կառավարությունը հատուկ պայմանագրով Արաքսի մի հատվածը (Արարատյան դաշտում) 65-ամյա ժամկետով հանձնեց գեներալ-մայոր Կախանովին։ 1874 թվականին Կախանովը գործարկեց մի ջրանցք, որը ոռոգելի դարձրեց մի քանի տասնյակ հեկտար տարածություն ։
Սահմանային գետ դառնալուց հետո Արաքսի ջրերն սկսեցին օգտագործել ԽՍՀՄ ու Թուրքիայի և ԽՍՀՄ ու Իրանի կառավարությունների միջև կնքված պայմանագրերի համաձայն։
Գրականության մեջ
Արաքսը գովերգել են հայ և օտարազգի պատմիչներն ու գրողները։ Հռոմեացի նշանավոր բանաստեղծ Վիրգիլիոսը (մ. թ. ա. 74–19) Արաքսը պատկերել է որպես Հայաստանի ու հայ ժողովրդի ուժի, ազատաբաղձության ու ըմբոստության խորհրդանիշ. «et pontem indignatus Araxe»՝ «և գետն Երասխ՝ կամուրջներ չհանդուրժող»։ Հռոմեացի մի ուրիշ բանաստեղծ՝ Ալբիոս Տիբուլլոսը (մ. թ. ա. 54–19) իր «Եղերերգություններ» երկի մեջ Ա. անվանել է «finivit Araxe»՝ «աղվորիկ Արաքս»։
Հայ քնարերգության գոհարներից է Ռափայել Պատկանյանի «Արաքսի արտասուքը» բանաստեղծությունը, որ առաջին անգամ տպագրվել է 1856 թվականին, ապա ձայնագրվել և դարձել հայկական սիրված երգերից մեկը։
Հայ արձակում Արաքսի գեղարվեստական հաջող նկարագիրը տվել է Րաֆֆին («Սամվել» վեպի «Արաքսի որոգայթները» գլխում)։ Արաքսի հետ կապված են հայ ժողովրդական շատ զրույցներ ու ավանդություններ։ Ահա դրանցից մեկը․
Ծանոթագրություններ
Կատեգորիա:Սյունիքի մարզի գետեր Կատեգորիա:Արցախի Հանրապետության գետեր Կատեգորիա:Թուրքիայի գետեր Կատեգորիա:Ադրբեջանի գետեր Կատեգորիա:Իրանի գետեր Կատեգորիա:Կուրի ավազանի գետեր Կատեգորիա:Սահմանային գետեր Կատեգորիա:Հայաստանի գետեր Կատեգորիա:Ասիայի միջազգային գետեր
Էմերլիկ
Էմերլիկ, գյուղ Արևմտյան Հայաստանում, Կիլիկիայի Մարաշի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Եվգենի Վալիև
Եվգենի Դամիրովիչ Վալիև (Евгений Дамирович Валиев, ), ռուս պրոֆեսիոնալ բասկետբոլիստ, թեթև հարձակվող։ Հանդես է գալիս ռուսական «Զենիթ» ակումբում և Ռուսաստանի բասկետբոլի ազգային հավաքականում։
2006 թվականին Ռուսաստանի պատանեկան հավաքականի կազմում դարձել է Եվրոպայի մինչև 16 տարեկանների առաջնության արծաթե մեդալակիր ։ 2008 և 2010 թվականներին Ռուսաստանի համապատասխան տարիքային հավաքականների կազմում մասնակցել է Եվրոպայի մինչև 18 և մինչև 20 տարեկանների առաջնություններին ։
2017-2020 թվականներին ընդգրկվել է Ռուսաստանի ազգային հավաքականի կազմում և մասնակցել Եվրոպայի բասկետբոլի 2017, 2018, 2019, 2020, 2021 թվականների առաջնությունների որակավորման/ընտրական մրցաշարերին      ։
Արտաքին հղումներ
Կատեգորիա:Ռուս բասկետբոլիստներ
(3239) Մեյժու
(3239) Մեյժու (Meizhou), աստերոիդ աստերոիդների հիմնական գոտում։ Հայտնաբերվել է 1978 թվականի հոկտեմբերի 29-ին Մանուշակագույն լեռան աստղադիտարանի կողմից Նանկինում ։
Միջին հեռավորությունը Արեգակից կազմում է 2,184283 ա. մ., առավելագույնը մոտենում է 1,7007 ա. մ. հեռավորության վրա և հեռանում 2,6679 ա. մ. ։ Արեգակի շուրջ մեկ ամբողջական պտույտ է կատարում 1179,13 երկրային օրվա ընթացքում, իր ուղեծրով շարժվելով միջինում 0,30531 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,02° անկյուն։
Արտաքին հղումներ
Կատեգորիա:1978 թվականին հայտնաբերված աստղագիտական մարմիններ Կատեգորիա:Մանուշակագույն լեռան աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գոմշաջուր
Գոմշաջուր, գետակ Հայաստանի Գեղարքունիքի մարզում, Սպիտակջուր գետի աջ օժանդակը։ Սկիզբ է առնում Սևանի լեռներից և Կախակն գյուղի հյուսիսարևելյան եզրին միախառնվում մայր գետին։ Երկարությունը 5 կմ է ։
Ծանոթագրություններ
Կատեգորիա:Գեղարքունիքի մարզի գետեր Կատեգորիա:Սպիտակջուր գետի վտակներ
Նեյրո-լեզվական ծրագրավորում
Նեյրո-լեզվական ծրագրավորումը մոտեցում է անձնային աճին, հաղորդակցմանն ու հոգեթերապիային, որը հիմնադրել են Ռիչարդ Բենդլերն ու Ջոն Գրինդերը 1970-ականներին՝ ԱՄՆ-ում։
ՆԼԾ-ի ստեղծողները հաստատում են կապի գոյությունը նյարդաբանական պրոցեսների(նյարդա-), լեզվի (խոսքի) և վարքի ձևերի(ծրագրավորում) միջև, և իհարկե հատուկ տեխնիկաների միջոցով ցանկալի նպատակին հասնելու հնարավորությունը։ ՆԼԾ-ի տեխնիկան ուղղված է կրկնօրինակելու կամ մոդելավորելու մարդկանց վարքը, որոնք հաջողության են հասնել որոշակի ոլորտում և ձեռք բերել իրենց հմտությունները։
Չկան գիտական հաստատված փաստեր ՆԼԾ-ի արդյունավետության մասին, այն համարվում է կեղծ գիտություն  ։ Համակարգային նկարագրությունները ցույց են տալիս, որ ՆԼԾ-ն հիմնված է հին համոզմունքների վրա գլխուղեղի մասին, որը անհամատեղելի է ժամանակակից նյարդաբանության հետ և պարունակում է մի շարք սխալներ  ։
Կան նաև առանձին ուսումնասիրություններ դրական արդյունքներով ուղղված այս գիտական նյութին, սակայն հետազոտությունները ունեն մեթոդաբանական թերություններ։ Երեք անգամ իրականացրել են մեծ հետազոտություններ բարձր որակի, որոնցում չի հաջողվել հասնել այն արդյունքին, որին սպասում էին ՆԼԾ-ի կողմնակիցները ։
Չնայած անարդյունավետությանը ՆԼԾ-ն գովազդում են հիպնոթերապևտը և ուսուցողական ընկերությունները, ՆԼԾ-ի մասին թողարկում են մեծ քանակի հայտնի հոգեբանական գրականություն։
Սոցիոլոգիան և անթրոպոլոգիան ՆԼԾ-ն նկարագրվում է Նյու Էնջի շարժման մի մաս կամ մարդկային պոտենցիալի զարգացման մի մաս См. следующие источники:
Ծանոթագրություններ
Կատեգորիա:Նեյրո-լեզվաբանական ծրագրավորում Կատեգորիա:Հոգեթերապիա
Վլադիմիր Օբրուչև
Վլադիմիր Աֆանասևիչ Օբրուչև (Влади́мир Афана́сьевич О́бручев, ), խորհրդային երկրաբան, աշխարհագրագետ։ ԽՍՀՄԳԱ ակադեմիկոս (1929), սոցիալիստական աշխատանքի հերոս (1945)։ ԽՍՀՄ աշխարհագրական ընկերության պատվավոր նախագահ (1947—1956)։
1886 թվականին ավարտել է Պետերբուրգի լեռնային ինստիտուտը։ Տոմսկի տեխնոլոգիական ինստիտուտի (1901-1912), Սիմֆերոպոլի Տավրիկյան համալսարանի (1919-1921) և Մոսկվայի լեռնային ակադեմիայի (1921-1929) պրոֆեսոր։ Օբրուչևև 1930 թվականից եղել է ԽՍՀՄ ԳԱ հավերժական սառցույթի հետազոտման հանձնաժողովի նախագահը, 1939 թվականից՝ սառույցաբանության ինստիտուտի տնօրենը։ 1942-1946 թվականներին՝ ԽՍՀՄ ԳԱ երկրաբանա-աշխարհագրական գիտությունների բաժանմունքի ակադեմիկոս-քարտուղար։ Օբրուչևը Սիբիրի, Կենտրոնական և Միջին Ասիայի երկրաբանության հետազոտողն է։ Նրա աշխատանքի արդյունքներն ամփոփված են «Սիբիրի երկրաբանությունը» եռահատոր (1935-1938) և «Սիբիրի երկրաբանական հետազոտության պատմությունը» (հատոր 1-5, 1931-1959) մենագրություններում։ Օբրուչևը բազմաթիվ գիտահանրամատչելի գրքերի հեղինակ է։
Մրցանակներ, շքանշաններ
1947 թվականին նրան շնորհվել է Ա․ Պ․ Կարպինսկու անվան առաջին ոսկե մեդալը, Լենինյան (1926) և պետական (1941, 1950) մրցանակներ։ Պարգևատրվել է Լենինի 5 շքանշանով։
Օբրուևչի անունով են կոչվում լեռնաշղթա Տուվայի ԻԽՍՀ-ում, լեռ Վիտիմ գետի վերին հոսանքներում, օազիս Անտարկտիդայում և այլ աշխարհագրական օբյեկտներ, ինչպես նաև օբրուչեվիտ միներալը՝ (J,U,Ca)2-X Nb2O6(OH), որը պիրոքլորի տարատեսակն է։
Ծանոթագրություններ
Կատեգորիա:Խորհրդային երկրաբաններ Կատեգորիա:Խորհրդային աշխարհագրագետներ Կատեգորիա:ԽՍՀՄ ԳԱ ակադեմիկոսներ Կատեգորիա:Սոցիալիստական աշխատանքի հերոսներ Կատեգորիա:Անձինք նամականիշերի վրա Կատեգորիա:ԽՍՀՄ ԳԱ իսկական անդամներ Կատեգորիա:Ռուս ճանապարհորդներ Կատեգորիա:Խորհրդային գիտնականներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Խորհրդային տղամարդ գրողներ Կատեգորիա:Մոսկվայի պետական համալսարանի դասախոսներ Կատեգորիա:Խորհրդային մանկագիրներ
Բաշքուրդ-դերե
Բաշքուրդ-դերե, գյուղ Արևմտյան Հայաստանում, Էրզրումի վիլայեթի Սպերի գավառակում ։ Գտնվում էր Սպեր քաղաքից 30 կմ հարավ-արևելք՝ գետահովտում։
Բնակչություն
XX դարի սկզբում ուներ 46 տուն բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Սրրա դի Սանտանայի գավառ
Սերրա դի Սանտանայի գավառ (Microrregião da Serra de Santana), գավառ Բրազիլիայի Ռիու Գրանդի դու Նորտի նահանգում։ Մտնում է Ռիու Գրանդի դու Նորտի նահանգի հարավարևմտյան մարզի մեջ։ Բնակչությունը կազմում է 64 213 մարդ՝ 2006 թվականի տվյալներով։ Զբաղեցնում է 3019,906 կմ² տարածք։ Բնակչության խտությունը՝ 21,3  մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Հոգեթերապիա
Հոգեթերապիա (հին հուն. ψυχή — «հոգի», «ոգի» + θεραπεία — «բուժում», «առողջացում», «դեղ»), բուժիչ ազդեցությունն է մարդու հոգեկանի և ողջ օրգանիզմի վրա՝ հոգեկանի միջոցով։ Հոգեթերապիայի նպատակն է ազատել մարդուն տարաբնույթ անձնային, հուզական, վարքային, սոցիալական և այլ տեսակի խնդիրներից և խաթարումներից։ Հոգեթերապիան իրականացվում է հատուկ և տարատեսակ մեթոդների և տեխնկաների միջոցով՝ կախված վերջինիս ուղղվածությունից։
Հոգեթերապիան հարկավոր է տարբերակել հոգեբուժությունից և հոգեբանությունից։
Սահմանումը
Այսօր աշխարհում գոյություն չունի «հոգեթերապիայի» մեկ միասնական սահմանում։ Սակայն Հոգեթերապիայի եվրոպական ասոցիացիայի ջանքերով EAP եվրոպական երկրներում մեծ աշխատանքներ են տարվում հոգեթերապիայի մասին Եվրամիության օրենքների ստանդարտացման ուղղությամբ՝ համաձայն հոգեթերապիայի Սթրասբուրգյան հռչակագրի Strasbourg Declaration on Psychotherapy of 1990 հասկացման։ Նշված փաստաթուղթը հակիրճ և հստակ ներկայացնում է հոգեթերապիայի ժամանակակից հասկացումը.
Հոգեվերլուծություն
Հոգեվերլուծություն (Psychoanalyse), ավստրիացի նյարդաբան Զիգմունդ Ֆրոյդի կողմից 19-րդ դարավերջում – 20-րդ դարասկզբում մշակված հոգեբանական տեսություն, ինչպես նաև այդ տեսության վրա հիմնված հոգեկան խանգարումների բուժման ուժեղ մեթոդ ։ Հետագայում հոգեվերլուծությունը լայնացել է, քննադատվել և զարգացել տարբեր ուղղություններով հիմնականում Ֆրոյդի նախկին կոլեգաների կողմից, որոնց թվում են Ալֆրեդ Ադլերը, Կարլ Գուստավ Յունգը, իսկ հետագայում նեոֆրոյդիստների կողմից՝ Էրիխ Ֆրոմմի, Կարեն Հորնիի, Հարի Սթեք Սալիվանի և Ժակ Լականի։
Էքզիստենցիալ հոգեթերապիա
Էքզիստենցիալ հոգեթերապիայի նպատակն է օգնել մարդուն վերագտնել իր կյանքի իմաստը, բացահայտել նրանում թաքնված այն հնարավորությունները, որոնք կօգնեն նրան հետագայում կյանքի ավելի ճիշտ կառուցման հարցում։ Էքզիստենցիալիստների կարծիքով մարդ կարող է հասկանալ իր կյանքի իմաստն ու նշանակությունը միայն այն դեպքում, երբ դուրս գա սեփական «Ես» - ի սահմաններից և սեփական անձի վրա անընդհատ կենտրոնանալու փոխարեն ակտիվորեն համագործակցի այլ մարդկանց հետ՝ ձգտելով միշտ օգնել նրանց։ Եթե մարդ ցանկանում է ապրել ավելի լիարժեք կյանքով և լինել հոգեպես ավելի առողջ, նա պետք է ձգտի հնարավորինս քիչ կենտրոնանալ իր ներքին ապրումների վրա և զբաղվի ակտիվ ու օգտակար որևէ գործունեությամբ։ Ֆրանկլի կարծիքով՝ մարդու հիմնական ձգտումը կայանում է իր գոյության իմաստը գտնելու և հասկանալու մեջ։ Եթե դա նրան չի հաջողվում, ապա մարդ հայտնվում է ֆրուստրացիայի կամ էքզիստենցիալ վակումի մեջ (դատարկության և անիմաստ գոյության զգացում)։ Ֆրանկլը կարծում էր, որ մարդը չէ հարցեր առաջադրում կյանքի իմաստի վերաբերյալ, այլ կյանքն է դա առաջադրում մարդուն, և վերջինս ստիպված է պատասխանել նրան ոչ թե խոսքերով, այլ գործերով։ Նա հավաստիացնում էր, որ ալկոհոլամոլների 90% -ը և թմրամոլների 100% - ը այդպիսին են դառել իրենց կյանքի իմաստը չգտնելու կամ այն կորցնելու արդյունքում։ Մարդիկ նման կախվածությունների մեջ են ընկնում այդ էքզիստենցիալ վակումը «բավարարվածության պատրանքով» լցնելու անհրաժեշտությունից դրդված։ Այսինքն, կյանքից չստանալով իրական բավարարվածություն՝ մարդ այն փոխարինում է պատրանքային բավարարվածությամբ։ Արդյունքում խնդիրներն այդպես էլ մնում են չլուծված, իսկ բավարարվածության պատրանքները շարունակվում են այնքան ժամանակ, որքան մարդ գտնվում է ալկոհոլի կամ թմրանյութերի ազդեցության տակ։ Եթե նույնիսկ իր կյանքի իմաստը չգտած կամ կորցրած մարդը ալկոհոլամոլ կամ թմրամոլ չի դառնում, ապա, միևնույն է, նա ունենում է մի շարք հոգեբանական խնդիրներ, սկսում է փնտրել կարճաժամկետ հաճույք պատճառող զբաղմունքներ՝այդպես փորձելով ազատվել սեփական գոյության անիմաստության զգացումից։ Ընդ որում, տեղի է ունենում պարադոքսալ պրոցես՝ ռեֆլեքսիա, ուշադրության կենտրոնացում սեփական անձի վրա երջանկություն գտնելու հույսով, սակայն իրականում դա ավելի ու ավելի է նրան հեռացնում դեպի երջանկություն տանող ճանապարհից։ Էքզիստենցիալ հոգեթերապիայի կողմնակիցները պնդում են, որ գոյության իմաստի ձեռքբերումը հասանելի է յուրաքանչյուր նորմալ մարդու՝ անկախ սեռից, տարիքից, ինտելեկտից, բնավորությունից, սոցիալական կարգավիճակից, կրոնակական և իդեոլոգիական համոզմունքներից։ Ընդ որում, նրանք նշում են, որ դա անհնար է մարդուն սովորեցնել, քանի որ գոյության իմաստը միշտ անհատական բնույթ է կրում և յուրաքանչյուր մարդ ինքնուրույն պետք է գտնի կամ հասկանա այն՝ չխուսափելով իր կյանքի իմաստավորման համար պատասխանատվության ստանձնումից։ Էքզիստենցիալ հոգեթերապիան մարդկանց օգնում է հասկանալ իրենց կյանքի իմաստը, ձեռք բերել ներքին ազատություն, պատասխանատվություն կրել սեփական կյանքի համար, զգալ սեփական անձի անկրկնելիությունը, սովորել համագործակցել այլ մարդկանց հետ՝ չկորցնելով սեփական անկախությունը։ Այն նաև մարդկանց օգնում է պատասխաններ գտնել կյանքի և մահվան հետ կապված հարցերի վերաբերյալ, ընդունել իրենց մնացյալ կյանքը, հաղթահարել մահվան վախը, վերագտնել սեփական գոյության իմաստը և հասկանալ, որ կյանքն իրականում չափազանց լավն է այն անիմաստ համարելու համար։
Կոգնիտիվ-վարքաբանական թերապիա
Կոգնիտիվ-վարքաբանական թերապիան ընդհանուր, հավաքական եզրույթ է մի շարք հոգեթերապևտիկ ուղղությունների համար, որոնց հիմքում ընկած է այն գաղափարը, որ հոգեբանական խաթարումներն առաջանում են իռացիոնալ պատկերացումների և դիրքորոշումների արդյունքում. սա հակիրճ սահմանումն է, սակայն իրականում կոգնիտիվ և վարքային դասակարգվող թերապևտիկ ուղղությունների միջև կարող են լինել բավականին մեծ տարբերություններ։
Կոգնիտիվ թերապիա
Կոգնիտիվ թերապիայի հիմնադիրն է Աարոն Բեկը։
Ռացիոնալ-էմոտիվ վարքային թերապիա
Ալբերթ Էլլիսը 1950-ականներից ի վեր մշակել և զարգացրել է Ռացիոնալ-էմոտիվ վարքային թերապիան։ Նա առաջիններից էր ով հոգեթերապիայում սկսեց կիրառել ինտեգրատիվ մոտեցում։ Բազմաթիվ մրցանակների դափնեկիր, ավելի քան 600 գիտական հոդվածների, գրքերի և լուսաբանումների հեղինակ, Ալբերթ Էլլիսը 1982 թ-ին ԱՄՆ-ի և Կանադայի հոգեբանների մասնագիտական միության կողմից ճանաչվել է պատմության երեք ամենաազդեցիկ հոգեթերապևտներից մեկը (հարկ է նշել, որ եռյակի մյուս անդամներն են Կարլ Ռոջերսը և Զիգմունդ Ֆրոյդը) ։
Գեշտալտ թերապիա
Գեշտալտ թերապիան հոգեբանական պրակտիկայի բավականին հետաքրքիր ու կարևոր ուղղություններից մեկն է։ Այն կոչված է ընդլայնելու մարդու գիտակցությունն ու դրա միջոցով հավելելու ներանձնային ամբողջականությունը, կյանքի լեցունությունն ու արտաքին աշխարհի և մարդկանց հետ հաղորդակցման կարողությունը։ «Գեշտալտ» նշանակում է ձև, պատկեր։ Հոգեբանության մեջ այդ բառի տակ հասկանում են մասերի մենահատուկ կազմավորում, որը հանդես է գալիս մեկ ամբողջության տեսքով։ Գեշտալտ - հոգեբանության տեսական բացահայտումները գործնական դաշտ մտցրեց Ֆրից Պերլզը։ Գեշտալտ հոգեբանությունը համարվում է թերապևտիկ ունիվերսալ մեթոդ, որը կիրառելի է մարդկային խնդիրների բավականին լայն սպեկտրի համար։ Թվարկենք գեշտալտ - թերապիայի կիրառման որոշ բնագավառներ. 1)կլինիկական հոգեթերապիա, 2)ընտանեկան հոգեթերապիա, 3)անձնային աճի կամ հաղորդակցման բարելավմանը ձգտող մարդկանց համար նախատեսված թրեյնինգներ (օրինակ՝ մանկավարժների, մենեջերների), 4)գեշտալտ - մանկավարժություն, կազմակերպությունների խորհրդատություն և այլն։
Գեշտալտ–թերապիայի գլխավոր նպատակը սեփական մտքերի, ցանկությունների, նպատակների, ինչպես նաև արտաքին աշխարհի հնարավորինս լավ գիտակցումն է։ Փորձերը ցույց են տվել, որ մարդ ենթագիտակցաբար ընտրում է այն, ինչ իրեն հետաքրքիր է։ Հետաքրքրության առարկա կարող է հանդիսանալ ցանկացած պատկեր կամ զգացողություն, իսկ մնացած ամեն ինչ ֆոնի է վերածվում։ Գեշտալտ - թերապիան օգնում է մարդկանց սեփական անձի մեջ անընդհատ նոր ռեսուրսներ փնտրել ու գտնել, զգալ շրջապատող աշխարհի և սեփական ներաշխարհի նոր եզրերը։ Այդ պատճառով գեշտալտը ոչ թե ուղղակի հոգեթերապևտիկ մեթոդ է, այլ աստիճանաբար փոխակերպվող կենսակերպ։
Պարային-շարժողական թերապիա
Պարային-շարժողական թերապիան զբաղմունք է նրանց համար, ովքեր ոչ միայն ուղղակի ցանկանում են սովորել պարել, այլև ուզում են պարի միջոցով ճանաչել իրենք իրենց։ Սա պրակտիկա է, որտեղ կարելի է զգալ սեփական մարմնի ազատությունն ու ճկունությունը, սովորել զգալ և հասկանալ վերջինիս շարժումների լեզուն։ Պարային-շարժողական թերապիայի ձևաչափով պարապմունքները կարող են ինքն իր վրա տարվող աշխատանքների այլ տեսակների՝ յոգայի, ֆիթնեսի, մտավարժության (մեդիտացիա) և այլնի այլընտրանք լինել։ Պարապմունքները հարմար են նրանց համար, ովքեր հոգնել են կրկնել որևէ իմաստ չպարունակող վարժություններ՝ փքել մկանները, ինչը միշտ չէ, որ նպաստում է օրգանիզմի առողջացմանը, ում համար բարդ է կատարել յոգայի ասանաները։ Վերջապես, նրանց համար, ով ուղղակի ցանկանում է հաճույք ստանալ շարժումից, զգալ սեփական մարմնի գեղեցկությունն ու կյանքի ուրախությունը։
Կարևոր հնարավորություններից մեկը մարմնի զգայունության զարգացումն է։ Ոչ միայն ինքն իր և իր զգացողությունները, այլև շրջակայքն ու մարդկանց զգալու ունակություն ձեռք բերելն է։ Ամեն մի պարապմունքից մենք ստանում ենք այդ փորձը, որը ներդաշնակորեն յուրացվում ու հեշտորեն օգտագործվում է կյանքում։ Պարի մեջ մենք հնարավորություն ունենք հետազոտել շրջապատող մարդկանց հետ մեր կապը։ Ինչպե՞ս մարդկանց հետ շփվենք այնպես, որ հաճույք պատճառենք ինքներս մեզ ու մյուսներին։ Որքանո՞վ է մեզ օգտակար տվյալ մարդու հետ շփումը։ Հիմա մեզ պե՞տք է, արդյոք, այդ կոնտակտը։ Ի՞նչ կարելի է անել մեր փոխգործակցությունը բարելավելու համար։ Սա միայն հարցերի այն փոքր մասն է, որոնց պատասխանները կարելի է բացահայտել պարում։ Եվ վերջապես, պարապմունքները կարող են լինել առողջարար։ Երբ մենք շարժվում ենք, բարելավվում է արյան շրջանառությունը։ Սկսում ենք ավելի լավ զգալ մեր մարմինը, այն թե ինչ է տեղի ունենում վերջինիս հետ և ինչու։ Ծանոթանում ենք մեր տհաճ զգացողությունների հետ։ Ինչի՞ համար են դրանք մեզ պետք։ Ո՞րն է մեր անառողջության պատճառը։ Ինչպե՞ս կարող ենք օգնել ինքներս մեզ։ Ազատ մարմնում ազատ հոգի։ Ընդհանուր առմամբ, պարի միջոցով սեփական էության խորքերը տանող բացառիկ այս ճանապարհորդությունը մեզ թույլ է տալիս դառնալ ավելի ամբողջական, ձեռք բերել շարժումների ազատություն (և՛ ֆիզիկական, և՛ հոգեբանական), սովորել ԼԻՆԵԼ իրական ու իսկական, ժամանակի յուրաքանչյուր պահին դառնալ ավելի գիտակից, բացել մանկությունից ներդրված ներքին ռեսուրսներն ու իրականացնել դրանք։ Մենք կարող ենք պարել, քանի որ ուզում ենք լինել ազատ, վստահ մեր հնարավորություններում, ցանկանում ենք պարի միջոցով բացահայտել մեր ստեղծագործական ներուժը։ Մենք բոլորս նկարիչներ ենք, ով նկարում է ԻՐ պարը և պարի միջոցով ունակ է փոխել ԻՐ կյանքը։
Զգայակենտրոն շարժողական թերապիա
Զգայակենտրոն շարժողական թերապիան յուրահատուկ հոգեթերապևտիկ մեթոդ է, որը զարգացվում է Պարային-շարժողական թերապիայի, արևելյան մարտարվեստների և Մեդիտացիայի կիզակետում։ Զգայակենտրոն շարժողական թերապիան նախատեսված է հիմնականում սննդային, սննդառության վարքի և մարմնի պատկերի խագարումների (դիսմորֆոֆոբիա) թերապիայի համար ։
Հոգեթերապիան որպես հաղորդակցում
Ընդունված է նաև հոգեթերապիան դիտարկել որպես հաղորդակցման յուրահատուկ տեսակ ։
Իրականացման ձևաչափերը
Հոգեթերապիան այսօր իրականացվում է առկա և առցանց (online) ձևաչափերով։
Միջազգային մասնագիտական կառույցները
Հոգեթերապիայի հեղինակավոր միջազգային կառույցներից են Հոգեթերապիայի համաշխարհային խորհուրդը և Հոգեթերապիայի եվրոպական ասոցիացիան։
Ծանոթագրություններ
Կատեգորիա:Հոգեթերապիա Կատեգորիա:Հոգեկան առողջություն
Էմբեկ
Էմբեկ, գյուղ Արևմտյան Հայաստանում, Կիլիկիայի Մարաշի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Մատրոսովո (գյուղ, Պոլեսսկի շրջան)
Մատրոսովո (Матросово, Gilge), գյուղ Ռուսաստանի Կալինինգրադի մարզի Պոլեսսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կալինինգրադի մարզի Պոլեսսկի շրջանի բնակավայրեր
Բրատոլյուբովկա (գյուղ, Լոզովայայի շրջան)
Բրատոլյուբովկա (Братолюбівка), գյուղ Ուկրաինայի Խարկովի մարզի Լոզովայայի շրջանում։ Բնակավայրը նախկինում նաև անվանվել է Իլկովա։ Հիմնադրվել է 1890 թվականին։
Արտաքին հղումներ
Կատեգորիա:Ուկրաինայի Խարկովի մարզի Լոզովայայի շրջանի բնակավայրեր Կատեգորիա:Ուկրաինայի գյուղեր Կատեգորիա:1890 թվականին հիմնադրված բնակավայրեր
Ալինա Զագիտովա
Ալինա Զագիտովա (Алинә Илназ кызы Заһитова Али́на Ильна́зовна Заги́това, ), ռուս գեղասահորդուհի, որը մենասահքով հանդես է գալիս կանանց գեղասահքի ժամանակ։ Օլիմպիական չեմպիոն՝ 2018 թվականի անհատական մրցումներում, արծաթե մեդալակիր՝ թիմային մրցումներում։ 2018 թվականին՝ Եվրոպայի չեմպիոն։ 2017 թվականի Գրան պրի եզրափակչի հաղթող։ Պատանիների  շրջանում աշխարհի չեմպիոն (2017 թ.) : 2018 թվականի Ռուսաստանի չեմպիոն։  Ռուսաստանի սպորտի վաստակավոր վարպետ ։
2018 թվականի  հունվարի դրությամբ զբաղեցրել է 5-րդ տեղը Չմշկավազքի միջազգային միությունում ։
Կենսագրություն
Հայրը՝ հոկեյի մարզիչ Իլնազ Զագիտով :Մայրը՝ Լեյսան Զագիտովա։ Կրտսեր քույրը Սաբինան նույնպես զբաղվում է գեղասահքով։ Ալինա ազգությամբ թաթար է ։ Ծնողները անվանել են նրան ի պատիվ գեղարվեստական մարմնամարզուհի Ալինա Կաբաևայի, ծնվելուց մեկ տարի անց տալով նրա անունը ։ Զագիտովան յոթ անգամ թողել է գեղասահքը և կրկին վերադարձել  է ։ Բացի սպորտից զբաղվում է նկարչությամբ։
Սկիզբ
2007 թվականից սկսել է զբաղվել գեղասահքով, Ալմատևսկի՝ «Յուբիլեյնի» սպորտի պալատում ։ 2008-2014 թվականներին մարզվել է Մանկապատանեկան սպորտային ակումբում (Իժևսկ)՝ Նատալի Անտիպինայի մոտ։ 2015 թվականից եղել է Սամբո-70 ակումբի սան (Մոսկվա), մարզվում է Էթերի Տուտբերիդզեյի և Սերգեյ Դուդակովի խմբում ։
2016—2017
2016 թ. փետրվարին նա առաջին անգամ հանդես եկավ Ռուսաստանի առաջնությունում, որտեղ նա ավարտեց տասնյակի վերջում։ Օգոստոսին նա հանդես եկավ Ֆրանսիայում՝ Գրան պրիի շրջանում, և ի զարմանս բոլորի հաղթեց ։ Սեպտեմբերին Սլովենիայում նա ձախողվեց՝ դառնալով բրոնզե մեդալակիր ։ Դուրս գալով Գրան պրիի եզրափակիչ փուլ՝ հաղթանակ է տանում Մարսելում ։ Պատանեկան եզրափակչում գումարային միավորներով երեք անգամ դարձել է ռեկորդակիր, իսկ պատանեկան մրցույթներում (70,92), կամայական ծրագրի (136,51) և ամփոփիչ գումարնեով (207,43) ։ Տարեվերջին համառ պայքարից հետո ազգային առաջնությունում նվաճեց արծաթե մեդալ ։ 2017 թ. փետրվարի սկզբին վստահորեն հաղթեց Ռուսաստանի պատանեկան առաջնությունում ։ Շուտով ուղարկեցին Թուրքիա՝  Եվրոպայի պատանեկան օլիմպիական փառատոնին մասնակցելու, որտեղ հաղթեց ։ Մարտի կեսերին նա հանդես է եկել Թայբեյում՝ աշխարհի պատանեկան առաջնությունում, որտեղ ծանր պայքարում առաջին տեղն է  զբաղեցրել ճապոնացի գեղասահորդուհիների հետ ։ Միևնույն ժամանակ, նա բարելավվել է իր նախորդ մարզական նվաճումները կամայական ծրագրերի շնորհիվ։
2017—2018
2017 թ. սեպտեմբերին, առաջին մեծահասակների մրցույթում (Lombardia Trophy 2017) վերցրեց «ոսկի», բարելավվելով իր նախկին ձեռքբերումները։ Երկու ամիս անց նա հանդես եկավ Պեկինում կայացած Գրան Պրի մրցաշարի փուլում (Audi Cup of China 2017), որտեղ նա ավարտեց առաջինը՝ Վակաբա Հիգուչիից և Ելենա Ռադիոնովայից առաջ ։ Գրան պրիից երկու շաբաթ անց հանդես է եկել Ֆրանսիայի հինգերորդ փուլում, որտեղ կարճ ծրագրից հետո նա ընդամենը հինգերորդն էր։ Ազատ ծրագիրը կատարեց մաքուր, արդյունքում դարձավ առաջինը ։ Գրան պրիի ֆինալում տարավ համոզիչ հաղթանակ ։ 2017 թվականի դեկտեմբերի 21-24-ին մասնակցեց Ռուսաստանի առաջնությանը։ Կարճ ծրագրում աննշան սխալ թույլ տվեց, սակայն ստացավ միջանկյալ առաջին տեղը։ Ազատ և անսխալ կատարելով ելույթը դարձավ Ռուսաստանի չեմպիոն ։ 2018 թվականի Եվրոպայի առաջնությունում՝ Մոսկվայում, գրավեց առաջին տեղը առաջ անցնելով աշխարհի երկակի չեմպիոն Եվգենիա Մեդվեդևային ։
Փհենչհանում տեղի ունեցած օլիմպիական խաղերում՝ թիմային մրցումներում, թիմը նվաճեց արծաթե մեդալ ։ Անհատական մրցումների ժամանակ կարճ ծրագրում սահմանում է նոր համաշխարհային ռեկորդ (82,92 միավոր) ։ Անհատական մրցումների ժամանակ հավաքած միավորներով զբաղեցրել է առաջին տեղը և ստացել ոսկե մեդալ ։
Տեխնիկա
Ալինա Զագիտովան՝ ծրագրի երկրորդ կեսին լիարժեք կատարում է իր բոլոր թռիչքները՝ ինչպես կարճ, անպես էլ ազատ ծրագրերում:Գեղասահքի մեջ այսպիսի կատարումն համարվում է բարդ, և նոր մրցավարային կարգով գնահատվում է ստացած միավորներից 10 % բարձր։ Այդպիսի շատ թռիչքներ Զագիտովան կատարում է ձեռքերը վեր պահած ։ Առավել բարդ տարրը թռիչքի, որը նա կատարում է, հանդիսանում է եռակի լուտցայի և եռակի ռիտտբերգերայի կասկադ։ Այն համարվում է աշխարհում ամենաբարդը՝ կասկադի եռակի թռիչքների շրջանակում ։
Ծանոթագրություններ
Կատեգորիա:Ռուսաստանի սպորտի վարպետներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Ռուս գեղասահորդներ Կատեգորիա:Օլիմպիական չեմպիոններ Կատեգորիա:Եվրոպայի չեմպիոններ Կատեգորիա:Աշխարհի չեմպիոններ Կատեգորիա:Ռուսաստանի սպորտի վաստակավոր վարպետներ
Hitchin' a Ride (երգ, Green Day)
«Hitchin' a Ride», ամերիկյան ռոք խումբ Green Day-ի հինգերորդ ստուդիական ալբոմի՝ Nimrod-ի առաջին սինգլ։ Սինգլը թողարկվել է 1997 թվականի սեպտեմբերի 22-ին։
Արտաքին հղումներ
Կատեգորիա:Green Day երգեր
Տիեզերքի թանգարան (Երևան)
Տիեզերքի թանգարան, տիեզերքի թանգարան Հայաստանում, հիմնադրվել է 2001 թվականի հունիսի 27-ին, Գառնիի տիեզերական աստղագիտության ինստիտուտի տարածքում, Հայաստանում Քրիստոնեության ընդունման 1700-ամյակի միջոցառումների շրջանակում։
Պատմություն
Թանգարանը ներառում է Հայաստանի մասնագետների, ակադեմիկոս Գրիգոր Գուրզադյանի ղեկավարությամբ՝ սկզբնական շրջանում Բյուրականի աստղադիտարանում, ապա Գառնիում կատարված տիեզերական աստղագիտության և տիեզերական սարքաշինության վերաբերյալ հետազոտությունների նմուշներ, փաստաթղթեր։ Գառնիում են ստեղծվել, ապա տիեզերք արձակվել ժամանակի առավել կատարյալ գիտական սարքավորումներ, մշակվել տիեզերական սարքաշիության սկզբունքներ, այդտեղ իրենց նախաթռիչքային պատրաստումն են անցել ավելի քան 40 խորհրդային տիեզերագնացներ ։
Տիեզերքի թանգարանը կազմակերպվել է պրոֆեսոր Վահագն Գուրզադյանի ղեկավարությամբ, և՛ սկզբնական ցուցադրումը 2001 թվականին Գառնիում, և՛ նորացված ցուցադրումը Երևանում։ 2001 թվականին թանգարանի բացմանը մասնակցել են Գրիգոր Գուրզադյանը, տիեզերագնաց Վալենտին Լեբեդևը, ՀՀ գիտությունների ազգային ակադեմիայի նախագահ Ֆադեյ Սարգսյանը, Խոսրով Հարությունյանը, Զորի Բալայանը, Սիլվա Կապուտիկյանը։ Թանգարանը նախատեսված է որպես նախևառաջ դպրոցահասակ սերնդի կրթության ուղղվածության հաստատություն, բացի պատմա-փաստագիտական, զբոսաշրջիկային և այլ բովանդակություններից։
2015 թվականի նոյեմբերի 28-ին թանգարանը վերաբացվել է Երևանի Նոր Նորքի 2-րդ զանգվածի տեխնոպարկի տարածքում  ։
Ցուցադրություն
Թանգարանում ցուցադրվում են տիեզերական հետազոտությունների վաղ շրջանի նմուշներ, այդ թվում տիեզերքից վերադարձված վայրէջքային սարք (բնօրինակ), տիեզերքում եղած այլ սարքավորումներ, ՕՐԻՈՆ-2 աստղադիտարանի պատճենը, որը ցուցադրվել է Հանովերում EXPO 2000-ին)։
Թանգարանի հավաքածուում ընդգրկված են նաև տիեզերական հետազոտություններին առնչվող փաստաթղթեր, ձեռագրեր՝ հեղինակված տիեզերագնացների, Վոստոկ, Սոյուզ տիեզերանավերի ճարտարագետների, գիտնականների կողմից, նաև NASA-ից։ Արժեքավոր նմուշներից է Նոբելյան դափնեկիր Հանս Բեթեյի հոդվածի ձեռագիրը, որ գրվել է Գրիգոր Գուրզադյանի հետ համատեղ։
Հասցե
Թանգարանը գտնվում է Երևանի Նոր Նորքի 2-րդ զանգվածի տեխնոպարկի տարածքում։
Արտաքին հղումներ
Կատեգորիա:Երևանի թանգարաններ Կատեգորիա:2001 հիմնադրումներ Հայաստանում
Բուզովյազբաշ
Բուզովյազբաշ (Бузовьязбаш, Боҙаяҙбаш), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմել է 75 մարդ։
Աշխարհագրական դիրք
Հեռավորությունը մինչև՝
Նամբու (Յամանասի)
Նամբու (南部町), ավան Ճապոնիայում։ Գտնվում է Յամանասի պրեֆեկտուրայում։ Ավանի ամբողջ մակերեսը կազմում է 200,63 կմ², բնակչությունը՝ 8279 մարդ, իսկ խտությունը 41,27 մարդ/կմ²։
Բուզովյազբաշ
Պատմություն
Գյուղը հիմնադրվել է 1915-1919 թվականներին, հիմնադրել են Բուզովյազի գյուղի բնակիչները։ Գյուղի անվանումն առաջացել է Բուզովյազ գետի անունից, իսկ «բաշ» նշանակում է «աղբյուր», ուստի այստեղից է սկիզբ առնում Բուզովյազ գետը։
Ազգային կազմ
2002 թվականի մարդահամարի համաձայն գերակշռող ազգությունը թաթարներն են (79%) ։
Նամբու (Յամանասի)
Բնակչություն
Բնակչությունը կազմում է 8279 մարդ (2014 թվականի օգոստոսի 1), խտություն - 41,27 մարդ/կմ²։
Բուզովյազբաշ
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կարմասկալինսկի շրջանի բնակավայրեր
Սերրա դի Սան Միգելի գավառ
Սերրա դի Սան Միգելի գավառ (Microrregião da Serra de São Miguel), գավառ Բրազիլիայի Ռիու Գրանդի դու Նորտի նահանգում։ Մտնում է Ռիու Գրանդի դու Նորտի նահանգի հարավարևմտյան մարզի մեջ։ Բնակչությունը կազմում է 61 370 մարդ՝ 2006 թվականի տվյալներով։ Զբաղեցնում է 971,871 կմ² տարածք։ Բնակչության խտությունը՝ 63,1  մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Ռիու Գրանդի դու Նորտի նահանգի գավառներ
Էվլիա
Էվլիա, գյուղ Արևմտյան Հայաստանում, Կիլիկիայի Մարաշի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ցավի կառավարում երեխաների մոտ
Ցավի կառավարում երեխաների մոտ երեխաների և նորաածինների ցավի բուժումն է ։
Սուր ցավ
Սովորաբար, սուր ցավն ունենում է ակնհայտ պատճառ և ենթադրվում է, որ կտևի մի քանի օր կամ շաբաթ։ Այն սովորաբար կառավարվում է դեղամիջոցներով և ոչ դեղորայքային բուժումով՝ հարմարավետություն ապահովելու համար։ Սուր ցավը գնահատման, բուժման և կանխարգելման ցուցում է։ Այն ընթացքում երբ երեխան ցավ է զգում, ֆիզիոլոգիական հետևանքները կարող են երկարաձգել ապաքինումն ու վերականգնումը։ Չբուժված ցավը կարող է առաջացնել ալկալոզ և հիպոքսեմիա, որոնք առաջանում են արագ, մակերեսային շնչառությունից։ Մակերեսային շնչառությունը կարող է հանգեցնել թոքերում հեղուկի կուտակման՝ դժվարացնելով հազալու կարողությունը։ Ցավը կարող է առաջացնել արյան ճնշման և սրտի հաճախականության բարձրացում՝ ավելացնելով սրտի ծանրաբեռնվածությունը։ Ցավը նաև մեծացնում է հակաբորբոքային ստերոիդների արտազատումը, որոնք նվազեցնում են վարակի դեմ պայքարելու ունակությունը, բարձրացնում նյութափոխանակության արագությունը և ազդում բուժման վրա։ Սուր ցավի մեկ այլ վնասակար արդյունք է սիմպաթիկ ազդեցությունների աճը, ինչպիսին է միզելու անկարողությունը։ Ցավը կարող է նաև դանդաղեցնել ստամոքս-աղիքային համակարգի աշխատանքը։
Չթուլացած ցավի վնասակար հետևանքների օրինակները են․
Նեյրոպաթիկ ցավ
Նեյրոպաթիկ ցավը կապված է նյարդային վնասվածքների կամ հպման կամ շփման նկատմամբ ոչ նորմալ զգայունության հետ։ Թեև նեյրոպաթիկ ցավը համեմատաբար հազվադեպ է երեխաների մոտ, համեմատած մեծահասակների հետ, տեղեկացվածությունը այս խնդրի մասին գնալով մեծանում է ։ Պատճառ կարող են լինել նախկինում տարած վիրահատությունները և անդամահատումները, «աուտոիմուն և դեգեներատիվ նեյրոպաթիաները» և ողնուղեղի վնասվածքը։
Նեյրոպաթիկ ցավը կարող է լինել ծայրամասային կամ կենտրոնական։ Ծայրամասային նեյրոպաթիկ ցավը վերաբերում է ծայրամասային նյարդերի ֆունկցիայի խանգարմանը, մինչդեռ կենտրոնական նյարդային ցավը վերաբերում է կենտրոնական նյարդային համակարգի նյարդերին։
Թեև սննդի և դեղերի վարչության կողմից հաստատված չէ, սակայն հակացնցումային միջոցները, ինչպիսիք են գաբապենտինը և պրեգաբալինը, օգտագործվևմ են ծանր նեյրոպաթիկ խանգարումների դեպքում։ Մյուս տարբերակներն են սերոտոնին-նորեպինեֆրինի զավթման ինհիբիտորները։ Չնայած երեխաների մոտ կատարված սահմանափակ ուսումնասիրություններին (սահմանափակված միայն դեպրեսիա ունեցողների համար), սերոտոնինի զավթման ինհիբիտորները, ինչպիսին է Վենլաֆաքսինը, ապացուցվել է, որ արդյունավետ են։
Ցավ քաղցկեղի ժամանակ
Երեխաների մոտ քաղցկեղի ժամանակ առաջացած ցավը կարող է առաջանալ հենց քաղցկեղի կամ բուժման կողմնակի ազդեցությունների պատճառով։ Ուռուցքները կարող են ցավ առաջացնել երկու տարբեր ձևերով՝ կա՛մ օրգանների վրա գործադրվող ֆիզիկական ճնշմամբ, կա՛մ մարմնի նորմալ գործառույթները ընկճելով։ Բուժումը, ինչպիսիք են վիրահատությունը և դեղորայքը որ ստանում են ներերակային, նույնպես կարող են հանգեցնել հիվանդի զգալի ցավի ։ Չբուժվելու դեպքում ցավը կարող է ճնշել իմունիտետը, խանգարել քունը և մեծացնել դեպրեսիայի հավանականությունը։ Տարբեր բժիշկներ կառավարում են երեխայի մոտ քաղցկեղի ժամանակ դիտվող ցավը և կոչվում են հիվանդի պալիատիվ խնամքի թիմ, այդ թվում՝ ուռուցքաբաններ, անեսթեզիոլոգներ, նյարդաբաններ, վիրաբույժներ, հոգեբույժներ և դեղագործներ։ Հիվանդանոցները կարող են նաև վարձել անհատների, ովքեր մասնագիտացած են երաժշտության կամ արվեստի թերապիայի մեջ, այդ թերապիաները ներառում են ասեղնաբուժություն,մերսման թերապիա և հիպնոս ։
Քաղցկեղի ժամանակ դիտվող ցավի բուժումը հարմարեցվում է երեխային՝ հաշվի առնելով տարիքը, բուժումը և կողմնակի ազդեցությունները։ Նպատակն է հասնել ցավի բավարար ֆոնային վերահսկողության և նվազագույնի հասցնել ծանր ցավի ցանկացած սուր սրացում։ Հաճախ ցավը կառավարելու համար օգտագործվում են այնպիսի դեղամիջոցներ, ինչպիսիք են ոչ ստերոիդային հակաբորբոքային դեղերը, ացետամինոֆենը կամ օփիոիդները։ Բացի այդ, ոչ դեղորայքային միջոցները նույնպես կարող են օգտգագործվել երեխայի ցավը կառավարելու համար, որը ներառում է երեխայի ուշադրությունը շեղելը, մերսումները, ասեղնաբուժությունը, ջերմային/սառը թերապիան, վարժությունները և որակյալ քունը ։
Քրոնիկ ցավ
Երեխաների քրոնիկ ցավը չպատճառաբանված ցավ է, որն ազդում է առօրյա կյանքի վրա և կարող է հանգեցնել դպրոցական օրերի զգալի բաց թողնման։ Քրոնիկ ցավն առկա է երկար ժամանակ և բնութագրվում է որպես մեղմից ծանր։ Քրոնիկ ցավը նաև նկարագրվել է որպես ցավ, երբ երեխան հայտնում է գլխացավ, որովայնի ցավ, մեջքի ցավ, ընդհանրացված ցավ կամ դրանց համակցություն։ Քրոնիկ ցավը կարող է զարգանալ հիվանդությունից կամ վնասվածքից և կարող է առաջանալ սուր ցավի հետ միաժամանակ։ Քրոնիկ ցավը երեխաների մոտ կարող է ազդել հոգեբանության վրա:Քրոնիկ ցավովմերեխային խնամելը կարող է անհանգստություն պատճառել խնամակալին, կարող է առաջացնել ծախսեր՝ կապված առողջապահական խնամքի հետ։
Պատճառներ
Երեխաների ցավի պատճառները նման են մեծահասակների պատճառներին։
Ցավը կարող են զգալ տարբեր ձևերով և կախված է յուրաքանչյուր երեխայի հետևյալ գործոններից.
Բուժման ընթացք
Բժիշկները հաճախակի վերահսկում են երեխաներին երրորդական խնամքի կենտրոններում (հիվանդանոցներում)։ Ցավը կառավարելու համար օգտագործվում են դեղորայքային և ոչ դեղորայքային բուժում։ Ծնողներից կամ խնամակալներից նույնպես խնդրում են տրամադրել ցավի իրենց գնահատականները։ Դեղորայքային բուժման սկզբում բժիշկները վերահսկում են երեխային դեղերի նկատմամբ անբարենպաստ ռեակցիաների համար։ Որոշ դեղեր վերահսկվում են, որ երեխան չափից ավելի դեղորայք չստանա և չլինի գերդեղաչափում։ ԴԵղաչափերը ցույց են տալիս, թե արդյոք արյան մեջ բավականաչափ դեղամիջոց կլինի ցավը կառավարելու համար։ Միևնույն տարիքի երեխաների միջև դեղամիջոցները փոխակերպվում են տարբեր կերպ։ Գործոնները, որոնք ազդում են ցավը վերահսկող դեղամիջոցների քանակի վրա արյան մեջ, ներառում են երեխայի հասակը, քաշը և մարմնի մակերեսը, ինչպես նաև ցանկացած այլ հիվանդությունների առկայությունը։ Որոշ դեղամիջոցներ երեխաների մոտ կարող են պարադոքսալ ազդեցություն ունենալ, ինչը ակնկալվող ազդեցության հակառակ ազդեցությունն է։ Բժիշկները վերահսկում են այս և ցանկացած այլ ռեակցիա դեղորայքի նկատմամբ ։
Ատրավմատիկ միջոցառումներ
Քանի որ երեխաները տեղեկատվությունը տարբեր կերպ են ատանում մեծահասակներից, երեխաների բուժման կենտրոնները հաճախ օգտագործում են ատրավմատիկ միջոցներ՝ անհանգստությունն ու սթրեսը նվազեցնելու համար։ Օրինակները ներառում են.
Ոչ դեղորայքային միջոցառումներ
Նորածինների (մինչև 12 ամսական) պատվաստումների կամ ցավոտ պրոցեդուրաների ժամանակ անհանգստությունը կառավարելու ոչ դեղաբանական մեթոդներ.
Ավելի մեծ երեխաների համար ոչ դեղորայքային բուժումը ներառում է.
Երեխաների երակային ներարկման հետ կապված ցավի ոչ դեղորայքային բուժումը ներառում է հիպնոս և շեղում։ Այս բուժումները նվազեցնում են ցավի զգացողությունը և երբ զուգակցվում էին ճանաչողական-վարքային թերապիայի հետ, ցավի նվազումն էլ ավելի մեծ է լինում։ Մյուս միջամտությունները արդյունավետ չեն գտնվել՝ առաջարկը, օդը փչելը և ծնողների ուսուցման միջոցով ուշադրությունը շեղելը ։
Մեկ տարեկանից բարձր երեխաների համար չկան հիմնավոր ապացույցներ, որ քաղցր համով լուծույթ ուտելը կամ ծծելը անալգետիկ ազդեցություն ունի ։
Դեղորայքային բուժում
Սուր ցավը,քրոնիկ ցավը, նեյրոպաթիկ ցավը և կրկնվող ցավը երեխաների մոտ ամենից հաճախ կառավարվում են դեղորայքով։ Այս դեղերի մեծ մասը ցավազրկող է։ Դրանք ներառում են ացետամինոֆեն, ՈՍՀԲԴ, տեղային անզգայացնող միջոցներ, օփիոիդներ և նեյրոպաթիկ ցավի համար նախատեսված դեղեր։ Տեղային անզգայացումը նույնպես արդյունավետ է և հնարավորության դեպքում խորհուրդ է տրվում։ Կարևոր է զգուշություն ցուցաբերել նորածիններին օփիոիդներ ընդունելիս։ Այս պոպուլյացիայի մեջ ապնոէի և հիպովենտիլացիայի ավելի մեծ ռիսկ կա՝ պայմանավորված նրանց շնչառական արձագանքի նվազմամբ։ Հետվիրահատական կամ վիրահատությունից հետո կամ դրա ընթացքում ներերակային ՈՍՀԲԴ կետորոլակի օգտագործման հետ կապված արդյունավետությունն ու անբարենպաստ ազդեցությունները պարզ չեն ապացույցների անբավարար քանակի և որակի պատճառով ։ Կլինիկական փորձարկումներից պարզ չէ, թե արդյոք ավելի արդյունավետ է ցավը շուրջօրյա հսկողություն ապահովելը կամ ցավազրկել, ըստ անհրաժեշտության վիրահատությունից վերականգնվող երեխաների մոտ ։
Քրոնիկ ցավի բուժում
Քրոնիկ ցավը բուժվում է տարբեր դեղամիջոցներով և ոչ դեղորայքային միջամտություններով։ Առողջապահության համաշխարհային կազմակերպությունը խորհուրդ է տալիս կիրառել երկու բուժման մոտեցում՝ հիմնված երեխաների ցավի աստիճանի վրա։ Առաջին քայլը բացատրում է թույլ ցավի բուժումը, մինչդեռ երկրորդ քայլը՝ չափավորից ծանր ցավը։ Օփիոիդները, ինչպիսին է մորֆինը, բժշկական հիվանդություններ ունեցող երեխաների միջին ծանրության ցավի համար ընտրված դեղամիջոցի օրինակ է ։ Օփիոիդների օգտագործման որոշ կողմնակի ազդեցությունները կարող են ներառել ճանաչողական խանգարումներ, կախվածություն, փոփոխված տրամադրություն և էնդոկրին զարգացման խանգարումներ։
Համաշխարհային ցուցահանդես (1851)
Բոլոր ժողովուրդների արդյունաբերական աշխատանքների մեծ ցուցահանդես (The Great Exhibition of the Works of Industry of All Nations), համաշխարհային առաջին ցուցահանդեսը, որն անցել է 1851 թվականի մայիսի 1-ից հոկտեմբերի 15-ը Լոնդոնի Հայդ պարկում։ Դարձել է արդյունաբերական հեղափոխության պատմության նշաձողը։ Մասնակցել են բազմաթիվ երկրներ, ինչի շնորհիվ էլ ցուցահանդեսը հետագայում կոչվել է համաշխարհային։ Համաշխարհային այս առաջին ցուցահանդեսում ներկայացվել են արդյունաբերական, արհեստագործական տարբեր ապրանքներ, մեքենաներ, արտադրական մեթոդներ, ինչպես նաև օգտակար հանածոներ և կերպարվեստի գործեր։
Ցավի կառավարում երեխաների մոտ
Քրոնիկ ցավի բուժում
Երեխաների համար ոչ դեղորայքային բուժումը, որը կօգնի թեթևացնել պարբերական ցավը, ներառում է խորհրդատվություն և վարքագծի փոփոխման թերապիա ։
Սուր ցավի բուժումը
Սուր ցավի բուժում նշանակելիս պետք է հաշվի առնել ցավի ծանրությունը։ Ոչ օփիոիդային ցավազրկողներ, ինչպիսիք են պարացետամոլը (ացետամինոֆեն) և ՈՍՀԴ-երը, կարող են օգտագործվել առանձին՝ մեղմ ցավը բուժելու համար:Միջին և ծանր ցավի դեպքում օպտիմալ է օգտագործել բազմաթիվ միջոցների համակցություն, ներառյալ օփիոիդային և ոչ օփիոիդային նյութերը։
Համաշխարհային ցուցահանդես (1851)
Ցուցահանդեսի նախապատրաստում
Ցուցահանդեսի կազմակերպման նախաձեռնողը արհեստավորների բրիտանական միությունն էր (Society of Arts)։ Երբ 1849 թվականին ծրագիրը ներկայացվեց հասարակությանը, բրիտանացի արդյունաբերողներն ու բիզնեսմենները դրական արձագանքեցին գաղափարին` ցուցահանդեսը լավ հարթակ համարելով համաշխարհային ազատ առևտուրը զարգացնելու համար։ Արքայազն Ալբերտի հովանավորությամբ կազմակերպվեց «արքայական հանձնաժողով» (Royal Commission)` 24 անդամներով և Հենրի Քոուլի ղեկավարությամբ։ Հանձնաժողովի կազմը հաստատել է անձամբ թագուհին, ինչը նախագծին տալիս էր պետական հեղինակություն։ Սակայն ծրագրի ֆինանսավորմամբ զբաղվում էին կազմակերպիչները. նույնիսկ ցուցահանդեսը հսկող ոստիկանները վարձատրվել են կազմակերպիչների հաշվին։
Ցավի կառավարում երեխաների մոտ
Հետվիրահատական ցավի բուժում
Մի խումբ մասնագետներ ներառյալ ամերիկյան ցավազրկման միությունը և տարածաշրջանային անզգայացման և ցավազրկման ամերիկյան միությունը, առաջարկում են մուլտիմոդալ ցավազրկում, որը նրանք սահմանում են որպես հետվիրահատական ցավը բուժելու դեղորայքային միջոցների և ոչ դեղորայքային տեխնիկայի համադրություն ։ Այս տեխնիկայի նշանակալի առավելությունն այն է, որ ոչ ափիոնային ցավազրկողները, որոնք օգտագործվում են օփիոիդների հետ միասին, կարող են նվազեցնել պահանջվող օփիոիդների քանակը և նվազեցնել օփիոիդների հետ կապված կողմնակի ազդեցությունների ռիսկը։ Դեղորայքը կարող է տրվել ըստ անհրաժեշտության կամ ամենօրյա՝ կախված հիվանդի վիճակից։ Երեխաներին ներերակային ցավազրկում կարող են կատարել, երբ նախընտրելի է պարենտերալ ընդունումը։ Ներերակային ընդունումը թույլ է տալիս ապահովել օփիոիդների կայուն մակարդակ, որը կարող է ավելի լավ այլընտրանք լինել պլանավորված միջմկանային ներարկումներին։ Բացի այդ, ուսումնասիրությունները ցույց են տվել, որ 6 տարեկանից փոքր երեխաների դեպքում ավելի հարմար է ներերակային թերապիան։
Ատամնացավի բուժում
Միջին և ուժեղ ցավերի դեպքում ցավազրկողները կարող են օգտագործվել ատամնաբուժական միջամտությունից հետո առաջին 36-48 ժամվա ընթացքում։ ՈՍՀԴ-երը գերադասելի են այլ ցավազրկողների նկատմամբ՝ սուր, թեթև և չափավոր հետվիրահատական ցավը բուժելու համար՝ որն առաջանում է ցավի բորբոքային բաղադրիչի պատճառով։ Մեկ այլ տարբերակ է ՈՍՀԴ-ների և ացետամինոֆենի համակցված բուժումը։ Բացի այդ, այս երկու միջոցները համարվում են համարժեք կամ ավելի լավ, քան օփիոիդները՝ մկանային-կմախքային ցավը կառավարելու համար, որը ներառում է նաև ատամնաբուժական ցավը։
Համաշխարհային ցուցահանդես (1851)
Ցուցահանդեսի նախապատրաստում
Ցուցահանդեսի անցկացման համար կառուցվել է Բյուրեղապակյա պալատը` հսկա մի շինություն ապակուց և պողպատից, որ դարձավ ժամանակակից ճարտարապետության նախազդարարը ։ Պալատի ներսում ցուցադրվում էին զարմանալի առարկաներ, օրինակ` ժամանակակից ֆաքսի նախատիպը, փոթորիկների կանխագուշակման սարք և այլն։ Հասարակության ուշադրությունը գրավելու համար ցուցադրվում էին զարմանալի տարբեր բաներ, օրինակ` Կոխինուրի 105 կարատանոց ադամանդը (ներկայումս Անգլիայի թագուհու թագի վրա է)։ Ցուցադրվել են Հարավային Աֆրիկայի հետազոտող, ճանապարհորդ, որսորդ Ռոելին Գորդոն-Կամինգի որսորդական հարուստ հավաքածուն, որսորդական հաղթանշանները։ Այս ամենը ներկայացված էր Բրիտանական կայսրության սրահում։ Կարելի է ասել, որ բրիտանական ցուցանմուշները գերազանցում էին գրեթե բոլոր ոլորտներում իրենց ամրությամբ, օգտակարությամբ, դիմացկունությամբ, լիներ դա մեքենա թե տեքստիլ, երկաթյա թե պողպատյա ։
Ցավի կառավարում երեխաների մոտ
Օփիոիդներ
Այս ցավազրկող դեղերի նշանակման հաճախականությունը կրկնապատկվել է 1990-ից մինչև 2010 թվականը, երբ դեռահասների 20-50%-ը, ովքեր գանգատվում են գլխացավից, մեջքի ցավից կամ հոդացավերից, ստանում են նշանակված օփիոիդները ։
Համաշխարհային ցուցահանդես (1851)
Ցուցահանդես անցկացում
Հետաքրքրվածությունը ցուցահանդեսով, որն այցելել էր 6 միլիոն մարդ (Բրիտանիայի բնակչության մեկ երրորդը), կազմակերպիչներին պատկառելի շահույթով ապահովեց։ Դրանով հիմնադրվեց թանգարանային քաղաք, որը, ի պատիվ Ալբերտ արքայազնի, կոչվեց Ալբերտոպոլ։ Ցուցահանդես կազմակերպելու նախաձեռնությամբ հանդես եկան ֆրանսիացիները, ովքեր անգլիական ցուցահանդեսին պատասխանեցին 1855 թվականի համաշխարհային ցուցահանդեսով։ Դրանից հետո մշտապես կազմակերպվեցին նմանատիպ ցուցահանդեսներ։
Ցավի կառավարում երեխաների մոտ
Օփիոիդներ
Նախքան դեռահասին կամ չափահասին օփիոիդներ նշանակելը, նրանք պետք է հետազոտվեն օփիոիդային թմրամիջոցների չարաշահման ռիսկի գործոնների համար։ Դեղատոմսով դեղերի մոնիտորինգի ծրագրերն այժմ հասանելի են Ամերիկայի 37 նահանգներում, իսկ 11 նահանգներում կան մշակման ծրագրեր։
Օփիոիդների օգտագործումը երեխաների մոտ կարող է հանգեցնել մի շարք բարդությունների, ներառյալ շնչառական դիսթրես և բարձրացնում է չարաշահման ռիսկը հետագայում։ Այս ռիսկերը կարող են կրճատվել ՈՍՀԴ-ների (օրինակ՝ իբուպրոֆեն) և պարացետամոլի օգտագործմամբ։ ՈՍՀԴ-ների և պարացետամոլի օգտագործումը կարող է խնայել օփիոիդներ, ինչը հանգեցնում է օփիոիդների ավելի քիչ օգտագործման այնպիսի իրավիճակներում, ինչպիսին է հետվիրահատական ցավի կառավարումը:Երեխաների մոտ օփիոիդների արդյունավետությունն ու անվտանգությունը հաստատված չէ ։
Համաշխարհային ցուցահանդես (1851)
Ցուցահանդես անցկացում
Ցուցահանդեսի պատվին է անվանակոչվել (14) Իրենե աստերոիդը, որ հայտնաբերվել է 1851 թվականի մայիսի 19-ին Լոնդոնում անգլիացի աստղագետ Ջոն Ռասել Հայնդի կողմից։
Ցավի կառավարում երեխաների մոտ
Օփիոիդներ
Երեխաների հետվիրահատական ցավի բուժման համար նալբուֆինի մասին 2014թ. Կոքրեյնի ակնարկը հայտնել է այս պոպուլյացիայի մեջ նալբուֆինի արդյունավետության և անբարենպաստ ազդեցությունների անբավարար ապացույցների մասին։
Համաշխարհային ցուցահանդես (1851)
Ծանոթագրություններ
Կատեգորիա:Համաշխարհային ցուցահանդեսներ Կատեգորիա:Վիկտորյական դարաշրջան
Ցավի կառավարում երեխաների մոտ
Օփիոիդներ
Օփիոիդների մյուս կողմնակի ազդեցություններն են փորկապությունը, հոգնածությունը և ապակողմնորոշումը։ Երեխաների մոտ կարող է զարգանալմ օփիոնային հանդուրժողականություն, որի դեպքում նույն էֆֆեկտը ունենալու համար ավելի մեծ դեղաչափեր են անհրաժեշտ։ Հանդուրժողականությունը երեխաների մոտ առաջանում է ավելի վաղ, քան մեծահասակների մոտ, հատկապես երկարատև օգտագործման դեպքում ։ Երբ օփիոիդների նկատմամբ հանդուրժողականությունը զարգանում է, նույն անալգետիկ ազդեցությունը ձեռք բերելու համար անհրաժեշտ է օփիոիդի ավելի մեծ չափաբաժին։ Ոչ դեղորայքային բուժումներն ունեն քիչ կողմնակի ազդեցություններ ։
Ծանոթագրություններ
Կատեգորիա:Ցավ